**Dejepis -6.ročník**

**Najstaršia história**

**Aby sa človek lepšie orientoval v histórii, rozdelil si ju na obdobia:**

1. **PRAVEK – 3 mil. – 3,5 tis. pred Kristom**
2. **STAROVEK – 3,5. tis. pred Kristom – 476 po Kristovi**
3. **STREDOVEK – 476 – 1492**
4. **NOVOVEK – 1492 – 1789**
5. **NAJNOVŠIE DEJINY - 1789 – súčasnosť**

**V 19.sotorčí dánsky vedec Christian Thomsen rozdelil pravek v Európe na :**

**1. dobu kamennú**

**2. dobu medenú a bronzovú**

**3. dobu železnú**

**Dnes vedci za pravek pokladajú len dobu kamennú. Delia ju na :**

1. **Staršiu dobu kamennú – paleolit**
2. **Strednú dobu kamennú – mezolit**
3. **Mladšiu dobu kamennú – neolit**

**O praveku sa dozvedáme len z hmotných pamiatok, ktorými sa zaoberá archeológia, sú to hlavne kostry zvierat, ľudí, zbrane, keramika, pracovné nástroje, šperky, zvyšky obydlí. Mnohé môžeme vidieť v múzeách.**

**....................................................................................................................................................**

**Život v kamennej dobe, lovci a zberači**

**Prví ľudia sa živili lovom a zberom . Väčšinu nástrojov si vyrábali z kameňa, preto toto obdobie nazývame kamenná doba.** Delí sa na paleolit, mezolit a neolit.

V staršej dobe kamennej sa uskutočnil vývoj človeka z najjednoduchších foriem po dnes žijúci druh Homo sapiens sapiens. Vedci tento proces nazývajú **antropogenéza. Autorom tejto teórie je britský prírodovedec Charles Darwin.**

1.živočíšny predchodca človeka

2.**Australopitekus** - nálezy v Afrike

3.**Homo habilis** **– človek zručný**, nálezy v Afrike

4.**Homo erektus- človek vzpriamený**, nálezy aj v Európe a Ázii, za ním neandertálci

5. **Homo sapiens – človek rozumný**

6. **Homo sapiens sapiens – človek dnešného typu**, už osídlil všetky kontinenty

Vývoj človeka - v období starších štvrtohôr.

.............................................................................................................................

**Podnebie v paleolite**

Toto obdobie nazývame aj staršie štvrtohory. Striedali sa dlhé obdobia chladu **– ľadové doby** s teplejšími obdobiami – **medziľadové doby.**

Zvieratá, ktoré vtedy žili: **mamuty, srstnaté nosorožce, jaskynné levy, hyeny, šabľozubé tigre, medvede.**

Rastliny : - **stromy, kríky, machy, lišajníky**

**Život lovcov a zberačov:** žili v rodoch, boli pokrvne príbuzní. Medzi mužmi a ženami bola prirodzená deľba práce. Muži lovili, vyrábali nástroje, ochraňovali. Ženy sa starali o rodinu, zhotovovali odevy, zbierali lesné plody.

Nestavali si stále príbytky. Ukrývali sa v jaskyniach, zemľankách. Zrejme domestikovali psa **,** v zajatí dokázali chovať kone, byvoly, ovce. Naučili sa založiť oheň – zdroj tepla, svetla, ochrana pred šelmami.

.............................................................................................................................

**Umenie a náboženstvo, koniec paleolitu.**

Z tohto obdobia pochádzajú aj prvé doklady o existencii umenia – **nástenné maľby, sošky venuší, zvierat, ornamenty, prvé šperky.** Najstaršia venuša u nás – Moravianska, stará asi 23 tisíc rokov, nájdená v Moravanoch pri Piešťanoch, vyrobená z mamutieho kla.

Náboženské predstavy – verili v posmrtný život, do hrobov s pochovanými  dávali aj zbrane, šperky....

Na konci paleolitu skončilo striedanie ľadových dôb s medziľadovými, Vyhynuli veľké zvieratá, začali mladšie štvrtohory – doteraz. Mezolit – stredná doba kamenná, lov menšej zveri, zbrane : **luk, šípy, nože, malé sekerky.**

**.......................................................................................................................**

**Kamenná doba – pastieri a roľníci**

**/neolit : 6000-3,500 pred Kr./**

V neolite – mladšej dobe kamennej sa naučil človek potraviny dorábať, stal sa **roľníkom. Zmeny, ktoré v spoločnosti nastali , označujeme ako neolitická revolúcia.** Do Európy sa šírila z krajiny tzv. úrodného polmesiaca .

Neolitická revolúcia má niekoľko znakov:

* ľudia začali pestovať kultúrne plodiny – obilniny, strukoviny, ovocie, ľan, žihľava – výroba látok
* práca na poli bola namáhavá, jednoduché nástroje, nepoznali koleso
* človek domestikoval ovce, kozy, dobytok, hydinu / mlieko, mäso, kožušiny, vlna/
* človek si začal stavať stále príbytky v blízkosti polí, obydlia neskôr chránil palisádami

................................................................................................................................

**Ako si uľahčiť život. Náboženstvo v neolite**

V neolite ľudia vyrábali **brúsené a vŕtané kamenné nástroje**, kvalitnejšie ako v paleolite. Dokázali vyrobiť **pálenú keramiku** – hrnce, misy, taniere, džbány- slúžili na uskladňovanie potravín. Medzi špeciálnu keramiku zaradíme aj **sošky a posvätné predmety** – na náboženské účely. Všetky keramické predmety **zdobili ornamentmi.**  **Tkaním** zhotovovali látky – odevy, doplnili ich kožou a kožušinou.

Náboženstvo – významné postavenie mala žena, príslušnosť k rodine sa určovala podľa matky – **uctievanie Veľkej matky** – pôvod života. Uctievali aj **Mesiac** / dôležitý pri určovaní času/.

................................................................................................................................

**Človek objavuje meď a bronz**

Prvé kovy, ktoré človek spoznal , boli : **zlato, striebro, meď, bronz.** Z nich vyrábali prvé kovové nástroje. Začala sa **doba medená - eneolit**. Meď bola vzácna, mäkká, nehodila sa na výrobu pracovných nástrojov, naďalej boli z kameňa. Z medi – šperky, náboženské symboly. **Doba bronzová –** po objave bronzu , vznikol **zlúčením medi a cínu .** Nie je mäkký, no je krehký. Lepšie sa z neho vyrábali nástroje.

Využívanie kovov zmenilo ľudskú spoločnosť, začala sa deliť na chudobných a bohatých. Už boli i **otroci /** prví – vojnoví zajatci/. Začali vznikať prvé **kráľovstvá, mestá,** opevnené hradbami, s vežami a priekopami. Vznikli prvé **pravidlá – zákonníky.**

**......................................................................................................................**

**Nové poznatky**

V medenej a bronzovej dobe:

* vzniklo **písmo** a **číslice ,** slúžili na zaznamenávanie dôležitých informácií, najstaršie písma – hieroglyfy, klinové, abecedné
* od **poľnohospodárstva sa oddelili remeslá**
* významné postavenie mali **obchodníci** a **ľudia , ktorí pracovali s kovmi**
* vyvinuli sa rôzne **platidlá**, neskôr **mince**
* **vynález kolesa, domestikácia ťažných a jazdeckých zvierat –** pomoc pri doprave a preprave
* **objav hrnčiarskeho kruhu, voza, lepšia kvalita pracovných nástrojov**
* **...........................................................................................................**

**Zmeny v náboženstve. Stojace kamene**

V eneolite skončilo uctievanie Veľkej matky a Mesiaca. Nahradil ich **polyteizmus – viera vo viacerých bohov.** Veľký význam sa pripisoval **Slnku –** dáva život, teplo, pripomína oheň potrebný k životu. Vytvorila sa vrstva **kňazov**, ktorá riadila **chrámy** a prijímala **milodary**.

Na mnohých miestach v Európe začali ľudia stavať mohutné kamenné bloky – **megality**, stavby sa využívali pri náboženských úkonoch.

Miesta megalitických stavieb: **Stonehenge** v Anglicku, Karnak vo Francúzsku, stavby na Malte, v Španielsku, Veľkonočných ostrovoch...

......................................................................................................................**Človek využíva železo. Staršia železná doba 12.10.**

Posledný kov , ktorý sa starovekí ľudia naučili používať- **železo**, bol spočiatku drahší ako zlato. Nástroje zo železa boli kvalitné. **Prvý národ, ktorý vyrábal železné nástroje, boli Chetiti** – žili na území dnešného Turecka. **V Európe rozlišujeme staršiu dobu železnú – halštat a mladšiu dobu železnú – latén.**

**Staršia železná doba**: /800-400 pred Kristom/ podnebie sa ochladilo, dôležitejšie bolo pastierstvo a chov dobytka. Obyvateľstvo sa viac presúvalo, do Európy prenikli cudzie národy. **Skýti** – nestavali stále príbytky, mali stany, kočovali, vynikajúci bojovníci. Mŕtvych pochovávali v mohylách – **kurhanoch**.

U nás – hradiská Molpír pri Smoleniciach- katastrofa, nález kamennej svätyne , stopy po kanibalizme.

....................................................................................................................

**Mladšia železná doba**

Nazývame ju **latén**, je spojená s **Keltmi,** osídlili veľkú časť Európy , aj na Slovensku.

Keltské kmene: **Galovia, Belgovia, Briti, Helvéti, Bójovia, Kotíni** / u nás/.

Stavali **si oppidá** – hradiská / Bratislava, Devín, Plavecké Podhradie.../

* razili mince – **biatéky**

boli zruční remeselníci, roľníci

* spracúvali kovy – nástroje, zbrane, šperky, poznali hrnčiarsky kruh - keramika
* vynálezy : nožnice, kosa
* obávaní bojovníci
* náboženstvo – polyteizmus, kňazov nazývali **druidi**, pri obetách bohom aj zvieratá a ľudí
* kultúra – hudba – **bardi,** básne

**Civilizácie starého Orientu**

Pre vznik štátov v staroveku museli byť vhodné podmienky:

* **úrodná pôda**
* **dostatok vody**
* **mierne podnebie**

Najstaršie ríše vznikli pri veľkých riekach:

**Egypt – rieka Níl**

**Mezopotámia – rieky Eufrat a Tigris**

**India – Indus a Ganga**

**Čína – Chuang Che, Jang c´ťiang**

**Mestské štáty a ich organizácia**

V starom Oriente sa rozvíjali štáty, na čele ktorých stál **vládca**, ktorého pokladali za boha. Opieral sa o:

- **dvoranov,**

**- úradníkov** – museli vedieť čítať a písať, zapisovali informácie zo života krajiny, hospodárske správy, zákony...

- **vojakov,** vládca bol i veliteľom

Moc panovníka bola **neobmedzená,** život v krajine riadili podľa **zákonníkov.**

**Vznik vedy:**

**Písmo – obrázkové – klinové – hieroglyfy – hláskové**

Vznik prvých vedeckých inštitúcií – knižnice, chrámy – univerzity, školy...

Chrámy – **zikkuraty** – centrá vzdelania a vedy, vedami sa zaoberali **kňazi**

Vedy – matematika, fyzika, astronómia, astrológia, botanika, medicína, teológia, jazykoveda, história...

..........................................................................................................................

.**Život bežného obyvateľa**

**Slobodní ľudia** tvorili najpočetnejšiu časť spoločnosti starého Orientu. Venovali sa **obchodu, remeslám, roľníctvu, umeniu. Odvádzali dane**, v prípade vojny bojovali s vojakmi.

**Žiadne práva nemali otroci**, vykonávali najťažšie práce.

**Mezopotámia**

Najstaršie mestské štáty založili **Sumeri – Ur, Uruk, Lagaš, Nippur**...

Sumeri **ako prví začali používať písmo**, boli zruční remeselníci, obchodníci, umelci.

**Po páde Sumerov vznikla Babylonská ríša** . Najväčší rozkvet prežívala za vlády **Chammurapiho**. Vytvoril **zákonník.**

**Babylonskú ríšu ohrozovali Asýrčania**, ktorí na území Mezopotámie utvoril ďalšiu mocnú ríšu.

**Chetitská ríša**

**Chetiti – indoeurópsky národ**, ich ríša sa rozkladala na území dnešného Turecka. **Viedli vojny s Egyptom**. V roku 1258 pred Kristom **uzavreli prvú známu mierovú zmluvu –** vyrytá na striebornej tabuľke. Ríša **zanikla po vpáde morských národov** prichádzajúcich z Európy okolo roku 1200 pred Kr.

**Feničania**

Ich **ríša ležala na východnom pobreží Stredozemného mora**, významné boli mestá **Tyros, Byblos**. Boli **vynikajúci námorníci, obchodníci a cestovatelia**. **Vymysleli hláskovú abecedu – 22 znakov. Vynašli peniaze**. V severnej Afrike **založili mesto Kartágo**. Udržiavali kontakty so Židmi, s ktorými susedili.

................................................................................................................................

**Staroveký Egypt. Teritoriálny štát**

* **rozprestieral sa na oboch brehoch rieky Níl,** prinášala vlahu a život
* Níl **záplavami zúrodňoval pôdu** – vhodná na poľnohospodárstvo a chov dobytka
* Egypťania pestovali : hrach, šošovicu, cibuľu cesnak, uhorky, hrozno, melóny, obilniny, vyrábali pivo a víno
* známe sú časti **Horný a Dolný Egypt**, ktoré okolo roku **3000 pred Kr.** **zjednotil panovník Meni**, pochádzal z Horného Egypta, kde ľudia boli prevažne pastieri
* **vládcovia Egypta sa nazývali faraóni**, pokladali ich za potomkov bohov
* dávali si stavať **hrobky – pyramídy,** Údolie kráľov**, chrámy ...**
* **..........................................................................................................**

**Egypt – náboženstvo a kultúra**

Egypťania **uctievali množstvo bohov** – polyteizmus( Re, Anubis, Amon, Hor, Oziris.../ , ktorí **sídlili v chrámoch**. V chrámoch **mali aj chrámové školy –** budúci kňazi sa tu učili čítať a písať. Mali tu aj remeselnícke dielne.

V 14.storočí – **pokus o monoteizmus – faraón Amenhotep IV . – kult boha Amona**, neúspešne.

**Po bojoch s Chetitmi** – mier, **obdobie rozkvetu** , **staviteľstvo** – pyramídy, hrobky, chrámy, sochy. Ukážky písma – **hieroglyfy –** na papyruse, nástenných maľbách.

**Rozvoj vied –** medicína/ balzamovanie – mumifikácia/, astronómia, matematika, fyzika...

**.**..................................................................................................................................................................

**Staroveká India**  
1. Prírodné podmienky :  
- 2 **pohoria na severe Himaláje a Hindukúš** - na juhu – Vindejské pohorie  
- **rieka Ganga, Indus, Brahmaputra**  
**- podnebie – subtropické, monzúnové dažde** – teplo a vlhko

- **oblasť vhodná na rozvoj poľnohospodárstva**, pretože po záplavách tieto rieky nechávali úrodné bahná.  
  
2. 4.-tisícročie p.n.l. – harappská civilizácia – strediskami boli Harappa a Mohendžodaro, vyspelé mestá – vodovody, kanalizácia  
**- obyvatelia – hlavne pastieri** – krava – posvätné zviera, **roľníci, remeselníci**  
- používali protoindické písmo – dodnes nie je rozlúštené  
  
Okolo roku 1750 p.n.l. príchod indoeurópskych kmeňov Árijov-- pastierske kmene z juhoruských stepí  
a) spoločnosť :  
- **na čele stál kmeňový náčelník – radža,** - ostatné obyvateľstvo – prevažne poľnohospodári  
b) **sociálna štruktúra obyvateľstva :  
- založená na kastovom systéme** – kňazi – brahmani , – bojovníci , – obchodníci, remeselníci, roľníci  
– otroci   
 **Okolo roku 1500 p.n.l. vzniká** Magadhská ríša **– 1. teritoriálny štát v Indii**

**V tej dobe vznikli prvé indické náboženstvá zásluhou panovníka Sidhartu, prezývaného Budha -Gautama**, teda osvietený. v 6.storoči p.n.l. vytvoril učenie, nazvané **budhizmus**- nové učenie – malo odstrániť sociálne rozdiely v spoločnosti  
- budhizmus – presvedčenie, že každé bytie je utrpením, a preto hľadá cestu ako toto utrpenie prekonať – touto cestou je poznanie. Cieľom je **dosiahnuť nirvánu** – stav pokoja duše. Rozšíril sa z Indie do Číny a Japonska.  
- veria v reinkarnáciu – prevtelenie duše do iného tela   
  
. Neskôr sa časť Indie dostala pod vplyv Peržanov . V roku 331 p.n.l. sa Alexandrovi Veľkému Macedónskemu nepodarilo podmaniť Indiu.  
V roku 327 p.n.l. vznikla Maurijská ríša – vodca Mauri – vyhnal posledného maghadského vládcu. **-** Aššoka – najvýznamnejší kráľ,- viedol premyslenú vládu v ríši  
- zaviedol náboženskú toleranciu a zlepšil úroveň aj tých najnižších vrstiev ľudí, tým že dal budovať nemocnice, útulky, školy, kláštory...- staral sa o poddaných, odmietal násilie a vojny

- zjednotil celú Indiu, Nepál a Afganistan  
  
3**. Indická veda a kultúra :**- **ovplyvnila aj Arabov**, ktorých prostredníctvom sa do Európy dostala **desiatková sústava** **s použitím nuly**- **Indovia poznali aj princíp Pytagorovej vety**

**- védy – sú to literárne pamiatky**, ku ktorým zaraďujeme chválospevy, hymny, zaklínadlá, predstavy o bohoch

- stavebné pamiatky – chrámy, sochy, paláce

.....................................................................................................................................................................................

**Staroveká Čína**

* **sa rozprestierala vo východnej Ázii pri riekach Jang ć Tiang a Chuang Che**
* najstaršie čínske štáty vznikli na území Číny okolo roku 2100 pr. Kr.
* obyvatelia **pestovali obilniny, ovocie, čaj, ryžu**
* **chovali priadku morušovú / hodváb/**
* rozvoj remesiel, obchodu
* **čínske štáty začal zjednocovať cisár Čchin**
* dal vybudovať cesty, vyhlásil jednotný zákonník, jednotné platidlo
* dal **stavať Veľký čínsky múr** na obranu pred kočovnými národmi zo severu
* čínske písmo má okolo 5 000 znakov
* vynálezy: **kompas, papier, pušný prach, kníhtlač, hodváb, porcelán**
* stavebné pamiatky napr. Zakliate mesto
* .......................................................................................................................................................................

**Staroveké Grécko**

**Grécko bájí a povestí**

* okolo roku 2000 pred Kr. začali prenikať na územie dnešného Grécka prvé kmene
* územie bolo prevažne hornaté , nedarilo sa poľnohospodárstvu
* obživa – chov dobytka, pestovanie ovocia, rybolov...
* ľudské sídla ostali dlho izolované, vytvárali sa mestské štáty
* najstaršie obdobia v gréckej histórii **predstavujú minojská a mykénska civilizácia**

**Minojská civilizácia**

* rozvinula sa na ostrove **Kréta**
* Minojčania udržiavali obchod so všetkými národmi starovekého Orientu, mali silné loďstvo
* hlavné mesto – **Knóssos** , považované za labyrint/ chrámy , paláce – symboly delfínov/
* **kult Veľkej matky**, symboly – **býk, dvojsečná sekera**
* obyvatelia : roľníctvo, pastierstvo, rybolov - ryby, olivy, mliečne výrobky, ovocie

....................................................................................................................

**Mykénska civilizácia**

* okolo r. 2000 pred Kr. začali na územie dnešného Grécka prenikať kmene **Achájcov – mykénska civilizácia**. Po silnom zemetrasení využili oslabenie Kréťanov a oslobodili sa od ich nadvlády.
* založili množstvo mestských štátov – **Mykény, Atény, Argos, Téby...**
* mestá stavali z veľkých kamenných kvádrov **– kyklopské murivo**
* **rozvinutý obchod, remeslá, pastierstvo, roľníctvo**
* o živote Achájcov hovoria báje a povesti , hrdinovia : Herakles, Perseus

**Trójska vojna**

* opísal ju slepý básnik **Homér**
* trvala údajne 10 rokov , od roku 1200 pred Kr.
* Trója ležala na pobreží Malej Ázie, jej zvyšky vykopal nemecký archeológ **Heinrich Schliemann**
* po trójskej vojne nastalo pre Grécko obdobie temna, vtedy tu žili **Dórovia**
* okolo roku 800 pred Kr . začína obdobie **veľkej gréckej kolonizácie**

Dejepis pre 6.a b 15.12.2021

Poznámky z **učiva Dávnoveké Grécko** v učebnici na stranách 28-29 / po Tyrania....

* Po roku 800 pred Kr. končí v Grécku obdobie temna, rozvíjajú sa mnohé mestské štáty , najdôležitejšie **Sparta a Atény. Zjednocoval ich spoločný jazyk, dejiny, umenie, filozofia, náboženstvo, olympijské hry.**

**Olympijské hry**

* prvýkrát sa konali v roku **776 pred Kr**., vtedy začína aj grécky kalendár
* počas OH bolo uzavreté prímerie
* konali sa raz za 4 roky v lete
* sledovať ich mohli len muži
* disciplíny : beh, hod diskom a oštepom, box, zápasenie, skok do diaľky
* tradícia OH bola obnovená v roku 1896 - Francúz **Pierre de Coubertin**
* od roku 1924 sú aj zimné OH, už dlhší čas je aj paraolympiáda pre postihnutých

**Sparta a Atény**

* sa vyvíjali rozdielne

**Sparta –** vznikla na Peloponézskom polostrove, obyvatelia **Dórovia nepracovali , bojovali vo vojnách**

* **na čele štátu – dvaja králi, kontrolovali ich 5 úradníci – efori, pomáhala aj rada starších a snem**
* obyvatelia – tri skupiny : 1.Sparťania 2.slobodní obyvatelia 3.neplnoprávni obyvatelia

**Atény**

* mali rozvinuté hospodárstvo, bohatý prístav
* spočiatku vládli králi, neskôr aristokracia
* pokus o vytvorenie zákonov : v 7.storočí pred Kr. **Drakón,** na konci 6.stor. pred Kr**. Solón, rozdelil obyvateľov do 4 tried podľa majetku – s odlišnými právami a povinnosťami**

**.....................................................................................................................................................................................**

**Zrod demokracie v Aténach 10.1.2022**

Okolo roku 560 pred KR. sa moci v Aténach ujal tyran **Peisistratos**

**-** riešil problémy obyvateľov, nastal rozkvet Atén,

- podporoval rozvoj umenia,

- dal postaviť verejný vodovod, raziť mince,

- podporoval súťaže a hry

Od roku 510 pred Kr. vládol **Kleistenes- položil základy demokracie**

* plnoprávnym občanom priznal rovnaké práva / nie ženy, deti, otroci, cudzinci
* rozdelil občanov podľa miesta bydliska do 10 fýl, zaviedol **ostrakizmus- možnosť vyhnať tých, ktorí ohrozovali demokraciu na 10 rokov**

**Klasické Grécko**

**Gréci bojujú za svoju slobodu**

* okolo roku 500 pred Kr. vypukol konflikt medzi Grékmi v Malej Ázii a Peržanmi, ktorí Malú Áziu obsadili
* Aténčania sa vybrali na pomoc Grékom , zapojili sa aj Sparťania
* odohrali sa tri veľké vojny medzi Grékmi a Peržanmi:

1. **bitka pri Maratóne – roku 490 pred Kr.,** Gréci zvíťazili- viedol ich kráľ Miltiades,
2. **bitka pri Termopylách – roku 480 pred Kr.-** Sparťanom velil kráľ Leonidas, kvôli zradcovi boli porazení
3. **námorná bitka pri Salamíne a Platajach-** Gréci vyhrali , no Atény boli zničené

Mier medzi Peržanmi a Grékmi bol uzavretý až v roku 449 pre Kr. Dejiny grécko-perzských vojen opísal **Herodotos**, považovaný za otca dejepisu.

.....................................................................................................................................................

**Atény za Perikla**

* na čele Atén v rokoch 500.428 pred Kr. stál **Perikles**
* dal budovať chrámy – **Akropola, Partenón**, divadlá, štadióny...
* rozvíjalo sa sochárstvo , filozofia, vedy, umenie
* **Perikles bol prívržencom demokracie**, chcel aby sa plnoprávni občania zúčastňovali na politickom živote
* chudobným umožňoval bezplatný prístup na náboženské slávnosti
* podporoval **Aténsky námorný spolok**

**Peloponézska vojna**

* **Sparta stála na čele Peloponézskeho spolku**, mal byť protiváhou Aténskeho námorného spolku, medzi nimi sa zhoršovali vzťahy
* v roku 431 pred Kr. vypukla peloponézska vojna medzi týmito dvomi spolkami, s prevahou Sparty
* v Aténach mor, smrť Perikla
* **vojna skončila v roku 404 pred Kr. víťazstvom Sparty**, do Atén dosadili vládu **30 tyranov**, Atény sa ich zbavili , až keď Sparta odišla bojovať s Peržanmi, obnovili demokraciu
* **dejiny peloponézskej vojny opísal Tukydides**

...................................................................................................

**Macedónia a helenistický svet**

* **Macedónia** – oblasť na severe dnešného Grécka zažívala veľký rozmach za vlády **Filipa II. Podporoval vedy, umenie, hospodárstvo , armádu.** Zavraždili ho v roku 338 pred Kr.
* V roku 338 pred Kr. zjednotili Macedónci všetky grécke štáty, vytvorili **Korintský spolok** – nepatrila tam Sparta – namierený proti Perzskej ríši
* po smrti Filipa sa proti jeho synovi **Alexandrovi** vzbúrili , no vzburu potlačil a zaútočil proti Perzii, ktorú obsadil- prezývali **ho Macedónsky** alebo **Veľký**
* oslobodil od Peržanov aj Egypt, s vojskami sa dostal až do Indie
* zakladal nové mestá – **Alexandrie**
* zomrel v **Babylone v roku 323 pred Kr**., po jeho smrti sa ríša rozpadla na niekoľko helenistických štátov

..............................................................................................................................

**Veda a kultúra v starovekom Grécku**

* **považujeme ju za jeden zo základných pilierov európskej civilizácie**
* **Jazykoveda –** grécka abeceda vychádzala z fenickej , no zdokonalili ju a doplnili , voláme ju **alfabeta**

**Literatúra** : diela **Homéra Ilias a Odysea sa žiaci učili v školách naspamäť**

**Divadlo : hrali sa komédie aj tragédie**

**- autori Sofokles, Aristofanes, Aischylios, Euripides**

**Dejepis : Herodotos –** dejiny grécko-perzských vojen

- **Tukydides –** dejiny peloponézskej vojny, **Xenofón**

**Matematika : Táles /** Tálesova veta/

**- Pytagoras /**Pytagorova veta/

**Fyzika - Archimédes**

**Filozofia : Táles, Sokrates, Aristoteles, Platón**

**Sochárstvo : Feidias,** sochy boli doplnkom interiérov i vonkajších priestorov**- námestia, paláce, chrámy, štadióny, stĺpy**

**- v staviteľstve sú známe tri slohy : dórsky**

**: Iónsky**

**: korintský**

**Maliarstvo – nástenné maľby**

* **Maľby na keramických vázach, amfory**
* **Hudba , tanec, spev**
* **Prírodopis**
* **Zemepis**
* **Lekárstvo**

**Astronómia- pomenovania súhvezdí**

**Ideál kalokagatie – harmónia duchovnej a telesnej krásy**

**Náboženstvo – polyteistické – bohovia, báje – mytológia/ Zeus, Héra, Aténa, Apolón, Efrodita, ...**

**Športové zápolenie , olympijské hry, vojenstvo**

**..................................................................................................................................**

**Rím – kráľovská doba**

* podľa legendy počiatky Ríma súvisia s Eneasom – trójskym hrdinom, ktorý sa usadil na území dnešného Talianska asi okolo roku 1200 pred Kr.
* k jeho potomstvu patrili **Romulus a Rémus –** legenda o vlčici **- založenie mesta Rím – 753 pred Kr.**
* na území Talianska žili už predtým **Etruskovia –** hutníci, remeselníci, obchodníci, poznali železo
* podľa rímskej tradície vládlo v Ríme sedem kráľov, prvý **Romulus**, posledný **Tarquinius Superbus**, ktorého vyhnali v roku 510 pred Kr.

**...........................................................................................................................................**

**Rímska republika**

* v Ríme po vyhnaní kráľa si každý rok **volili dvoch konzulov**, ktorých sprevádzalo **12 liktorov**, no počas mimoriadnych udalostí mohol stáť v čele štátu **diktátor**
* okrem tohto **konzulom radil 300-členný senát**
* **obyvateľstvo sa delilo na patricijov a plebejcov**, medzi nimi spory
* **Zákony 12 tabúľ** – rímske obyčajové právo , prijaté v roku 450 pred Kr.
* **zástupcovia plebejcov – tribúni ľudu**
* všetci **občania sa schádzali na ľudových zhromaždeniach**, mohli schvaľovať rozhodnutia,, kontrolovať úradníkov – **tento spôsob vedenia štátu voláme res publika = vec verejná**
* v období republiky Rimania začali útočiť proti susedom, rozširovať svoje územie, ovládli aj grécke mestá na juhu Apeninského polostrova

.................................................................................................................................................

**Rím sa stáva pánom Stredomoria**

* po obsadení Apeninského polostrova **bojovali Rimania na severe Afriky s Kartágincami**
* sú známe **tri vojny - púnske**, Rimania Kartágincov volali Púni
* **1.** 264-242 pred Kr. – o dobytie Sicílie, Rimania mali horšie loďstvo, no nakoniec zvíťazili, Kartáginci potom obsadili Hispániu
* **2.** 218- 202 pred Kr. – kartáginský vojvodca **Hannibal** prešiel cez Alpy, takmer dobyl Rím, vtedy Rimania zaútočili na Kartágo a Hannibala povolali domov, Rimania znovu zvíťazili, vyznamenal sa rímsky veliteľ **Publius Cornelius Scipio - Africký**
* **3**. 149- 146 pred Kr. **Rimania Kartágo zničili, obsadili aj Macedóniu a Grécko**

**................................................................................................................................**

**Kríza a pád republiky**

* po púnskych vojnách nastali v Ríme problémy, nedostatok obilia, vysoké ceny
* mnohí plebejci prišli o majetok, stali sa bezzemkami , búrili sa
* **bratia Gracchovci – tribúni ľudu** chceli prideľovať štátnu pôdu bezzemkom, patricijovia boli proti
* **v rokoch 73-71 pred Kr. – povstanie otrokov , viedol ich Spartakus** / gladiátori/, bolo porazené
* **v roku 60 pred Kr. Crassus, Pompeius, Caesar - uzavreli tajnú dohodu o prevzatí moci – 1.triumvirát**
* nezhody medzi nimi, zvíťazil **Caesar – stal sa diktátorom**, budoval kolónie pre chudobných, rozdával im obilie, zaviedol juliánsky kalendár, ...
* v roku 44 pred Kr. **ho zavraždili**
* **vznikol 2.triumvirát** – **Antonius, Lepidus, Octavianus**- zmocnil sa Egypta- Kleopatra, stal sa **prvým rímskym cisárom s menom Augustus= Vznešený**

**Rímske cisárstvo**

* v roku 27 pred Kr. sa **Octavius** stal zvrchovaným pánom Ríma, označoval sa ako prvý občan – princeps, obdobie sa **nazýva principát** – zásada: cisár je hlavou štátu a nikomu sa nezodpovedá = koniec republiky
* **začína obdobie rozmachu Rímskej ríše**, rímske légie za vlády Vespasianovcov **v roku 70 dobyli Jeruzalem, pripojili územie Židov k Rímskej ríši**
* **v roku 79 – výbuch Vezuvu zničil Pompeje, Herkuláneum a Stábie**
* **od roku 98 vládli adoptívni cisári** a
* **Traján** - počas jeho vlády dosiahla Rímska ríša najväčší rozmach
* **-Hadrián** – začal budovať **Limes Romanus**

**Rímske légie. Limes Romanus**

* Rímska ríša sa rozširovala vďaka dobre vycvičenej armáde **– légie**
* legionárom mohol byť aj cudzinec a po 25 rokoch služby získal štátne občianstvo
* presuny na vzdialené miesta boli rýchle vďaka **kvalitným cestám**
* cisára a hlavné mesto ochraňovala **pretoriánska garda**
* **vybudované vojenské tábory**, v nich aj nemocnica, kúpele, svätyňa, sklady
* **veľké kamenné tábory tvorili súčasť ochrany rímskych hraníc – Limes Romanus** - v Európe popri Rýne, Dunaji
* známe tábory **: Vindobona, Aquincum, Carnuntum, Laugaricio, Kelemantia, Gerulata**
* **----------------------------------------------------------------------------------------------------------------------------**

**Marcus Aurélius**

* posledný významný adoptívny cisár
* bojoval s Markomanmi a Kvádmi
* jeho légie sa dostali až k Trenčínu – nápis na skale
* pri brehoch Hrona písal svoje filozofické dielo
* po jeho smrti začal úpadok Rímskej ríše

**Dioklecián a Konštantín Veľký**

* Dioklecián nastúpil na trón v roku 284, nechal sa titulovať ako Pán a Boh
* rozdelil ríšu medzi 4 panovníkov, aby lepšie kontrolovali ríšu, tento spôsob vlády nazývame **tetrarchia**
* medzi 4 vládcami vypukli rozbroje a z nich víťazne vyšiel **Konštantín Veľký** , vládol neobmedzene
* za hlavné mesto ríše zvolil **mesto Byzantion, premenoval ho na Konštantínopol**
* v roku **313 milánskym ediktom zrovnoprávnil kresťanstvo** s ostatnými náboženstvami

**Sťahovanie národov**

* od roku 375 na rímsku hranicu útočili **Huni** a germánske kmene – **Vizigóti, Ostrogóti, Longobardi, Vandali,...Rimania ich volali barbarmi**
* cisár **Teodosius v roku 395** rozdelil Rímsku ríšu medzi dvoch synov
* vznikli **Západorímska ríša – latinčina, zanikla v roku 476, a Východorímska ríša – gréčtina**, z nej sa premenovaním vytvorila **Byzantská ríša** a existovala až do roku **1453**, zničili ju Turci
* -------------------------------------------------------------------------------------------------------------------------------
* **Život v rímskom meste**
* územia, ktoré si Rimania podmanili nazývali **provincie**
* provinciu riadil **guvernér**, občania platili Rímu dane, riadili sa rímskymi zákonmi a uctievali aj rímskych bohov
* ovplyvnení boli gréckou kultúrou aj náboženstvom, stavali chrámy podľa gréckeho vzoru, no postupne sa vytvárala kultúra aj náboženstvo rímske
* mestá boli dobre naplánované, - **úrady, domy, chrámy, kúpele, ulice , obchody, verejné knižnice, divadlá**
* **akvadukty a stoky**
* v mestách žilo veľa bezzemkov- rozdávali im obilie, mali príležitostnú prácu
* **obyvatelia žili hlavne v nájomných domoch**, bohatší mali luxusné **vily**
* mladšie deti sa učili **matematiku, latinčinu, gréčtinu, telocvik, hudobnú výchovu.**
* v staršom veku : **právo, filozofia, prírodné vedy, medicína –** domáci učitelia, len deti z bohatých rodín
* ----------------------------------------------------------------------------------------------------------------------------

**Kultúra a náboženstvo v starovekom Ríme**

* dôležitou súčasťou života Rimanov bola návšteva kúpeľov – nielen očista, mohli si tu čítať aj uzatvárať obchody
* obľúbené boli aj masáže a športoviská
* v mestách boli aj nemocnice, mali aj súkromných lekárov
* divadlá – námety hier z histórie, mytológia, hrali sa komédie aj tragédie, rozvíjala sa hudba, spev a tanec
* dramatik Vergílius , dielo Aeneas
* gladiátorské zápasy – v amfiteátroch /Koloseum/, preteky- súboj lodí, preteky na vozoch

**Kresťanstvo v Rímskej ríši**

* **kresťanstvo patrí k najrozšírenejším monoteistickým náboženstvám** na svete
* jeho **základy sú zhrnuté v Biblii – Starý a Nový zákon**
* kresťanstvo **vyrastá zo židovskej tradície**
* základom je viera v Boha /stvoriteľ sveta, ľudí , predstavy o raji, potopa/
* **prvé židovské kmene sa na Blízky východ dostali okolo roku 2000 pred Kr.**
* okolo roku **1250 pred Kr. pod vedením Mojžiša utiekli z Egypta**
* **získali Desatoro Božích prikázaní** – univerzálny morálny systém
* **okolo roku 1000 pred Kr. Židia založili vlastný štát** s hlavným mestom **Jeruzalem,** kde vládol **kráľ Dávid** a po ňom jeho **syn Šalamún**
* po Šalamúnovej smrti sa židovské kráľovstvo rozpadlo, ovládli ho Babylončania, Peržania, Rimania – v 1.stor. pred Kr.
* **Židia verili, že príde Mesiáš, ktorý ich zbaví utrpenia**

**Nový zákon a šírenie kresťanstva**

* kresťanstvo je spojené s **osobou Ježiša Krista**
* príbehy o ňom a jeho učeníkoch – **apoštoloch**  sú zhrnuté v **Novom zákone**
* podstata Kristovho učenia : milovať Boha a svojich blížnych, nepáchať zlo, konať dobré skutky
* na podnet židovských kňazov bol Ježiš odsúdený a Rimania ho dali ukrižovať
* po jeho smrti v Rímskej ríši vznikali **kresťanské obce**, **na čele** ktorých stáli **biskupi**
* významné postavenie medzi biskupmi mal **rímsky biskup – pápež**, je hlavou katolíckej cirkvi, **prvým pápežom bol apoštol Peter**
* rímski cisári spočiatku kresťanov prenasledovali, preto sa stretávali tajne, v katakombách
* **kresťanstvo zrovnoprávnil s inými náboženstvami cisár Konštantín milánskym ediktom v roku 313 a od roku 395 sa stalo hlavným náboženstvom v Rímskej ríši**

**Ľudia v pohybe – sťahovanie národov**

* v 2.polovici 4.storočia začalo obdobie sťahovania národov, kmene si hľadali nové sídla
* dôvody : zhoršené podnebie, rast počtu ľudí, nedostatok obživy, bojovnosť, lúpeživosť
* z pôvodnej pravlasti sa smerom na juh a západ Európy pohli aj Slovania
* germánske kmene Vandalov a Vizigótov dobyli viackrát aj samotný Rím, na území bývalej Rímskej ríše vytvárali vlastné barbarské kráľovstvá, pustošili antické diela
* nastala zmena v životnom štýle, časté vojny, „temný stredovek“

**Tri ríše raného stredoveku**

* na začiatku stredoveku sa hranice štátov v Európe stále menili
* postupne sa vytvorili a najdlhšie pretrvali **: Východorímska ríša, Franská ríša, Arabská ríša**

**Byzantské cisárstvo**

* **po zániku Západorímskej ríše východná časť pretrvala ešte 1000 rokov, poznáme ju ako Byzantské cisárstvo**
* **rozkladala sa v Európe aj v Ázii,** bola najmocnejším štátom v stredovekej Európe
* obyvatelia Byzancie pokračovali v antických tradíciách
* všetky **zákony a predpisy vydal v zbierke cisár Justinián – Justiniánov zákonník,** cisár chcel obnoviť celú Rímsku ríšu
* prekvital obchod, remeslá, budovali sa veľké mestá, najväčším bol **Konstantínopol**
* postupne sa **štátnym náboženstvom stalo kresťanstvo**
* **cisár sa považoval za vládcu celého kresťanského sveta, dostal sa tým do sporu s Rímom a rímskym pápežom**
* **spor spôsobil schizmu -1054 vytvorenie dvoch samostatných kresťanských cirkví** / sídla v Ríme, Konstantínopole/
* od 2.st. na Byzanciu útočili Arabi, Slovania, Franská ríša, **Osmanská ríša- v roku 1453 spôsobili zánik Byzantskej ríše**
* **----------------------------------------------------------------------------------------------------------------------**

**Arabská ríša**

* arabské kmene dlho žili ako kočovníci, pastieri oviec a tiav – na púšti
* rozvíjala sa **oáza Mekka, svätyňa**, **v 7.storočí tu žil Mohamed – hlásal vieru v 1 boha – Alaha, toto náboženstvo dostalo pomenovanie islam**
* **v roku 622 musel ujsť z Mekky do Mediny – začiatok islamského letopočtu- hidžra**
* **po Mohamedovej smrti je ho nástupcovia – kalifovia šírili islam – i násilne, rozširovali územie** a zabrali časť Afriky i Európy, ich postup zastavili až Frankovia v roku 732 – bitka pri Poitiers
* arabská kultúra – prevzali veľa z Byzantskej ríše
* vytvárali **univerzity , knižnice, rozvinuli stavebný sloh, záhradnícke umenie, obchod...**
* hlavné mesto **Bagdad**
* **Franská ríša**
* **germánske kmene Frankov** v západnej Európe postupne vytvorili ríšu
* prijali kresťanstvo
* **medzi zakladateľov Franskej ríše patrí Chlodovik z rodu Merovejovcov**
* franská spoločnosť sa delila na privilegovaných a neprivilegovaných
* dobýjanie okolitých území
* **nástup novej vládnucej dynastie Karolovcov**
* Franská ríša obchodovala aj so Slovanmi – spory – bitka pri Vogastisburgu
* **najmocnejší panovník – Karol Veľký – korunovaný v roku 800- stal sa cisárom** – akoby nástupcom rímskeho cisára
* za Karola Veľkého – rozvoj kultúry , písmo
* v roku **843 sa Franská ríša rozpadla – rozdelili si ju Karolovi vnuci – tri časti : Nemecko, Francúzsko , severná časť Talianska**

**---------------------------------------------------------------------------------------------------------------------**

**Feudalizmus**

* v stredoveku **boli časté vojny** medzi jednotlivými štátmi
* v **každom kmeni bola dôležitá preto vojenská družina,** **často sa z najlepších bojovníkov stali králi**
* dobyté územia považoval **kráľ za svoj majetok, stal sa najväčším vlastníkom pôdy**
* tieto **územia spravovali príslušníci bojovej družiny, za odmenu im kráľ prepožičiaval svoj majetok- toto požičané voláme léno, po latinsky feudum**
* **celý systém podľa tohto voláme feudalizmus**
* **členovia družiny dostali aj výsady = privilégiá**, stali sa z nich privilegovaní obyvatelia = **šľachta**
* svojmu kráľovi museli sľúbiť vernosť a vojenskú pomoc pri obrane ríše , zaväzovali sa k poslušnosti , **stali sa z nich kráľovskí vazali**
* **----------------------------------------------------------------------------------------------------------------------------**

**Kresťanstvo**

* kresťanstvo sa postupne stávalo štátnym náboženstvom v mnohých európskych krajinách
* o jeho šírenie sa postarali hlavne **misionári**
* **zjednocovalo ľudí a hlásalo riešenie sporov mierom**, - zásada nezabiješ
* **v 11.storočí nastal v kresťanskej cirkvi rozkol – rozdelila sa na : 1.západnú –katolícku, sídlo Rím - pápež**
* **a 2.východnú – pravoslávnu, sídlo Konštantínopol- patriarcha**
* **----------------------------------------------------------------------------------------------------------------------------**

**Šírenie kresťanstva na našom území**

* naši predkovia sa zoznámili s kresťanstvom prostredníctvom misionárov zo Salzburgu- Franská ríša, začali používať latinčinu
* **v roku 863 prišli na Veľkú Moravu Konštantín a Metod na žiadosť kniežaťa Rastislava, šírili kresťanstvo v staroslovienskom jazyku, vytvorili prvé slovanské písmo – hlaholiku a dosiahli, že sa staroslovienčina mohla používať ako 4.bohoslužobný jazyk**
* dochádzalo k stretom medzi panovníkmi a pápežom – súperenie o moc, nakoniec sa osamostatnili
* **v polovici 11.stor. moslimovia obsadili Jeruzalem** a iné kresťanské miesta
* **pápež proti nim vyhlásil križiacke výpravy – od roku 1096 do roku 1291**, zúčastnili sa ich viacerí európski panovníci

**Ako sa žilo v stredoveku**

* **väčšina stredovekých ľudí žila na vidieku, živili sa poľnohospodárstvom**
* **spôsob obrábania pôdy sa celé stáročia nemenil**, časť pôdy zostávala úhorom
* lepšia úroda bola až keď sa začal používať železný pluh
* **stravovanie – jednoduché**, mäso len zriedkavo, **hlavné jedlo – kaše z obilnín a mliečne výrobky**
* **jednoduché obydlia z dreva**, malé okná
* **ľudia sa snažili byť sebestační**, všetko si vyrábali sami
* mestský život počas sťahovania národov zanikol, až postupom času sa znovu začali vytvárať mestá, čo súviselo s trhmi
* ----------------------------------------------------------------------------------------------------------------------------

**Stredoveké mestá**

* postupne sa obnovovali aj vznikali nové mestá, boli menšie ako staroveké
* **vznikali ako strediská obchodu a remesiel, na križovatkách obchodných ciest, pri brodoch riek, ako prístavy**
* stredoveké mestá **patrili kráľovi alebo zemepánom**
* **mesto spravovala mestská rada na čele s richtárom**
* **mestá získavali rôzne privilégiá = výsady** , napr. usporadúvať trhy, skladovať tovar, raziť vlastné mince, variť pivo, mať kata...
* **obyvatelia = mešťania boli osobne slobodní- kupci, obchodníci, remeselníci, finančníci**
* **remeselníci sa spájali do cechov**
* **mestá ako strediská obchodu –** v Taliansku, Francúzsku, obchodovali s Východom, napr. **Benátky, Janov**, na severe Európy- v Severnom a Baltskom mori

**Rytmus života**

* väčšinu života prežili ľudia v stredoveku doma s rodinou, okrem mladých šľachticov či kupcov
* deti sa učili od rodičov, bohatší mali súkromných učiteľov či vychovávateľov
* práca roľníkov – ťažká, nepracovalo sa v nedeľu a vo sviatok
* šľachta si život spestrovala turnajmi rytierov, návštevami
* priemerná dĺžka života v 13.ator. – 35 rokov / hladomor, choroby, vojny.../
* poznatky sa šírili pomaly, kníh bolo málo, ručne ich prepisovali

**Kultúra , veda a umenie v stredoveku**

* **stredoveká kultúra vychádzala z kresťanstva, v Európe bola univerzálna**
* **umelecké diela boli písané v latinčine**- mala ustálenú gramatiku a odbornú slovnú zásobu
* po celej Európe **sa rozšírila sieť kláštorov**, v ktorých žili mnísi a mníšky, okrem cirkevných povinností ošetrovali chorých, zbierali liečivé bylinky , učili roľníkov lepšie obrábať pôdu
* **kláštory sa stali centrami vzdelanosti a kultúry , mnísi prepisovali knihy, v kláštorných školách sa vyučovalo čítanie, písanie , latinčina**
* **v mestách vznikali od 13.stor. aj mestské školy a aj univerzity** – Salermo, Bologna, Padova, Paríž, Oxford.../ medicína, právo, teológia/
* **rytierska kultúra –** šľachtici na hradoch žili z daní poddaných, v prípade vojny museli brániť panovníka, preto chlapcov odmala učili bojovať i pravidlá správania sa, ...
* po ukončení vzdelávania chlapec pasovaný za rytiera
* dievčatá zo šľachtických rodín sa vydávali za bohatých šľachticov alebo odchádzali do kláštora
* učili ich jazdiť, písať , základy hudby, viesť domácnosť
* **v prostredí rytierov vznikli prvé literárne diela – romány a poézia**
* **----------------------------------------------------------------------------------------------------------------------------**
* **Nové mocné kráľovstvá stredoveku**
* Po rozpade Franskej ríše sa v západnej Európe začali rozvíjať hlavne Nemecké cisárstvo a Francúzsko

**Francúzsko**

* Spočiatku vládli potomkovia Karola Veľkého, **od 10.storočia** rod vymrel, **na trón nastúpila nová dynastia Kapetovci – podľa Huga Kapeta**
* Za ich vlády Francúzsko silnelo
* **V 14.stor. Filip IV. Pekný – spor s pápežom, koniec templárov**
* **storočná vojna s Anglickom , Jana z Arku**

**Nemecko**

* bývalá východná časť Franskej ríše – v prvých storočiach boj o moc medzi kniežatami, v 10.storočí ich ovládol Oto I. Veľký – dal sa korunovať za rímskeho cisára
* v ďalšom období však moc upadala, až sa štát rozpadol na malé časti

**Anglicko**

* **v 7.-8.storočí bolo rozdrobené na malé kráľovstvá Anglov, Sasov, Jutov – zjednotil ich Alfréd Veľký**
* **rok 1066 – boje s normandským vojvodom Viliamom Dobyvateľom –** porazil Angličanov, spojil Anglicko s Francúzskom , čo trvalo asi 150 rokov **–až Ján Bezzemok prišiel o územia vo Francúzsku**
* **v 13.storočí sa na základe Veľkej listiny slobôd vytvoril anglický parlament – obmedzoval moc kráľa**